Държавен вестник, бр. 31, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  31
Докладите са пълни, когато в тях не е пропус­
нато нищо съществено, което да е от значение 
за неговите потребители, и когато включват 
цялата значима и релевантна информация и 
констатации в подкрепа на направените пре­
поръки и изводи.
Докладите са навременни, когато са пред­
ставени в подходящия момент и своевременно, 
в зависимост от значимостта на разглежданите 
въпроси, и позволяват на ръководството да 
предприеме подходящи коригиращи действия.
Ако окончателният доклад съдържа същест­
вена грешка или пропуск, ръководителят на 
вътрешния одит трябва да предостави кориги­
раната информация на всички лица, които са 
получили първоначалния доклад.
243 – Употреба на израза „Извършен в 
съответствие със Стандартите за вътрешен 
одит в публичния сектор“
Вътрешните одитори могат да докладват 
по отношение на своите ангажименти, че са 
„Извършени в съответствие със Стандартите 
за вътрешен одит в публичния сектор“ само и 
единствено ако резултатите от програмата за 
осигуряване на качеството и за усъвършенст­
ване подкрепят това твърдение.
Обявяване на несъответствие на ангажи­
мента 
Когато несъответствие с дефиницията на 
вътрешния одит, с Етичния кодекс или със 
Стандартите окаже влияние върху изпълнението 
на определен ангажимент, при представянето 
на резултатите от него трябва да се посочат:
• принципът или правилото в дефиници­
ята, в Етичния кодекс или в Стандарта/ 
Стандартите, с които не е постигнато 
пълно съответствие;
• причината/причините за несъответ­
ствието, и
• влиянието на несъответствието върху из­
пълнението и резултатите от ангажимента.
244 – Получатели на резултатите от анга­
жимента
Ръководителят на вътрешния одит трябва да 
предостави на подходящите лица резултатите 
от ангажимента. 
Тълкувание: 
Ръководителят на вътрешния одит е отго­
ворен за прегледа и одобряването на доклада 
от ангажимента преди окончателното му пред­
ставяне, както и за решението на кого и как 
да бъде предоставен. 
Когато ръководителят на вътрешния одит 
делегира това задължение, той не се освобож­
дава от отговорността за него. 
244.У1 – Ръководителят на вътрешния 
одит е отговорен крайните резултати от 
ангажимента да бъдат предоставени на 
лицата, които имат отношение към тях.
244.У2 – Ако няма други правни изисква­
ния, предвидени в закон или в друг акт, 
преди представяне на резултатите на лица 
извън организацията ръководителят на 
вътрешния одит е длъжен:
• да оцени потенциалния риск за ор­
ганизацията;
• да се консултира с ръководството и с 
правоспособен юрист от организацията, 
в случай че е уместно;
• да контролира разпространението 
на резултатите, като ограничи тяхното 
използване.
244.К1 – Ръководителят на вътрешния 
одит носи отговорността за предоставя­
нето на ръководството на организацията 
на крайните резултати от ангажимента 
по консултиране.
244.К2 – При изпълнение на консултант­
ски ангажименти могат да бъдат устано­
вени проблеми, свързани с управлението 
на риска, контрола и управлението в орга­
низацията. Винаги когато тези въпроси са 
значими за организацията, за тях трябва 
да бъдат информирани ръководството и 
одитният комитет, ако има сформиран 
такъв.
245 – Цялостни мнения 
Когато се предоставя цялостно мнение, 
трябва да се имат предвид очакванията на 
ръководителя на организацията и на одитния 
комитет, ако има сформиран такъв. Мнението 
трябва да бъде подкрепено с достатъчна, на­
деждна, уместна и полезна информация. 
Тълкувание: 
Цялостното мнение е оценката, заключе­
нието и/или друго описание на резултатите, 
изразено от ръководителя на вътрешния одит 
относно общото управление, управлението на 
риска и/или контролните процеси в органи­
зацията. То се основава на професионалната 
оценка на ръководителя на вътрешния одит, 
базирана на резултатите от редица отделни 
одитни ангажименти за определен период от 
време.
При предоставяне на цялостно мнение се 
посочват: 
• обхватът, включително времевият период, 
за който се отнася мнението; 
• ограничения на обхвата; 
• всички проекти и други лица, предоста­
вящи услуги за даване на увереност, които 
са взети предвид; 
• рамката на риска или контрола, или 
други критерии, използвани като основа 
на цялостното мнение, и 
• цялостното мнение, преценка или за­
ключение, което е направено. 
Причините за незадоволително цялостно 
мнение трябва да бъдат оповестени. 
250 – Мониторинг на напредъка
Ръководителят на вътрешния одит трябва 
да изгради и поддържа система за мониторинг 
на статуса на резултатите, представени на 
ръководството.